רונית מטלון

רונית מָטָלוֹן (25 במאי 1959 – 28 בדצמבר 2017) הייתה סופרת, מחזאית ועיתונאית ישראלית. יצירתה עסקה בעיקר בשאלת הזהות של בני עדות המזרח בישראל, ובמעמד האישה בחברה המזרחית והישראלית בכללותה. הייתה פרופסורית והחל מ-2009 ראש התוכנית לכתיבה יוצרת בחוג לספרות עברית והשוואתית באוניברסיטת חיפה. ספריה תורגמו לשפות אחדות, וזכו להצלחה מחוץ לישראל. חברת סגל "הארץ" בשנות השמונים והתשעים. רונית מטלון נולדה ב-1959 בגני תקווה, למשפחה יוצאת מצרים. אביה, פליקס מטלון, שעלה ב-1949, היה פעיל חברתי למען זכויות בני עדות המזרח, צמצום הפערים החברתיים בתחום המפלגתי ובשטחי שכונות מצוקה, כגון שכונת התקווה, שבה מיקם את מרכז פעילותו. הוריה התגרשו בילדותה על רקע פעילותו הפוליטית של אביה. מטלון סיימה לימודי ספרות ופילוסופיה באוניברסיטת תל אביב. לראשית פרסומה זכתה בתחילת שנות השמונים כאשר החלה לפרסם סיפורים קצרים ברבעון הספרות "סימן קריאה" שבעריכת מנחם פרי. במהלך שנות השמונים זכתה לחשיפה רחבה ולהערכה רבה על יצירתה, ובתחילת שנות התשעים פרסמה את ספרה הראשון, קובץ הסיפורים "זרים בבית". בשנת 1992 רומן בני הנעורים שכתבה, "סיפור שמתחיל בלוויה של נחש" עובד לסרט בבימויה של דינה צבי ריקליס ובכיכובו של משה איבגי. בשנת 1995 פרסמה את הרומן הראשון שלה, "זה עם הפנים אלינו". העלילה נסובה סביב סיפורה של נערה ישראלית ממוצא מצרי, אסתר, הנשלחת בידי משפחתה ל"תיקון" אצל קרוביה המתגוררים בקמרון. הספר, אשר ארג בתוכו קונפליקטים רבים בכל הנוגע לשאלת הזהות המזרחית-עדתית והארצישראלית זכה להצלחה והערכה רבה, בישראל ומחוצה לה. בשנת 2010, כחלק מסדרת "עם הספר" המאגדת בתוכה יצירות מופת נבחרות בספרות הישראלית, זכה "זה עם הפנים אלינו" להוצאה מחודשת. בשנת 2008 יצא ספרה הסמי-ביוגרפי, "קול צעדינו", המספר את קורותיה של משפחה נעדרת אב המתגוררת בצריף עמידר בשכונת עולי ארצות המזרח. הספר זכה לתשבחות רבות מטעם המבקרים והקוראים, הפך לאחד מרבי המכר הגדולים באותה שנה, וזכה בתואר "ספר העשור" בסקר שנערך בעיתון "ידיעות אחרונות". כמו כן היה מועמד לפרס ספיר אשר באותה שנה בוטל עקב בעיית ניגוד עניינים בחבר השופטים. מטלון הייתה אחת הסופרות הפמיניסטיות המזרחיות החשובות בספרות העברית בדורה, ובמסות שפרסמה עסקה בדחף ליצור אלטרנטיבות לקטגוריות מהותניות של מזרח מול מערב. משקל רב מיצירתה נשען על יצירתה של ז'קלין כהנוב, סופרת יהודיה מצריה, אשר מרכז יצירתה הלא בדיונית עסק בשאלת הזהות הלבנטינית - יהדות המזרח אשר ינקה בדורה השפעות אינטלקטואליות מערביות. מטלון נחשבת לסופרת ש"חילצה" את כהנוב מתהומות הנשייה של התודעה הישראלית, שנים לאחר שאישיותה ויצירתה נשכחו. הדיאלוג הספרותי ביניהן בולט ברומן "זה עם הפנים אלינו" (1995) שבו ציטטה מטלון את המסות של כהנוב "אירופה מרחוק", ו"ילדות במצרים". מטלון הייתה פעילה בארגונים שונים לשינוי חברתי, ובין היתר השתתפה במספר אירועים למען זכויות אדם שארגנה האגודה לזכויות האזרח. הייתה חברת הנהלת תנועת "בצלם", ובתחום הכתיבה הלא בדיונית חטיבה שלמה ממסותיה כוללת סקירה והתבוננות בוחנת על אפיוני חייהם של הפלסטינים שברצועת עזה. בינואר 2016 ספגה ביקורת רבה בישראל, לאחר שאמרה בריאיון לעיתון הצרפתי "לה מונד" כי "אנחנו חיים תחת משטר אפרטהייד". יצירתה של רונית מטלון, "אח קטן", (סיפור מתוך הקובץ "זרים בבית") היא יצירת חובה לבחינת בגרות בספרות החל משנת תשע"ה. בשנת 2019 מצא בן זוגה לשעבר גרסאות שונות לספר במעטפה בחדר עבודתה. אחת מן הגרסאות יצאה לאור ב-2020 בשם ״שלג״. ב-2022, חמש שנים לאחר פטירתה, יצא לאור בהוצאת עם עובד הספר "אושר מאחורי העצים". הספר כולל סיפורים קצרים ונובלה של מטלון, המובאים בסדר כרונולוגי מ-1979 ועד 2012. בין הסיפורים מתפרסם לראשונה חיבור שכתבה מטלון בת ה־14, ונשמר על ידי מורתה בבית ספר הס בפתח תקווה. על כריכת הספר מופיעה התמונה "אושר מאחורי העצים" מ-1985 של אמן דוד דוד גינתון. באתר עם עובד, נכתב: "הגעגוע ליצירתה של רונית מטלון, תחושת דחיפות והכרת טובה עומדים ביסוד קיבוצו של אושר מאחורי העצים, אשר ניכרת בו חתימת היד המוּכרת של המחברת. "אושר מאחורי העצים" מאפשר לנו לעקוב מקרוב אחר חיפושיה ומעבריה הסגנוניים של סופרת גדולה, ששבה לפקוד את הנוף הגאוגרפי, החברתי והנפשי שהכירה מקרוב: נופם של מהגרים ממצרים שהתיישב בישראל, בקמרון או בפרוור פריזאי, גברים ונשים אבודים אשר שרויים בעל כורחם בתנועה חסרת מנוח." מטלון הייתה גרושה פעמיים. בעלה השני היה הפסיכואנליטיקאי והפרופסור לפסיכולוגיה, עמנואל ברמן, ולזוג בת משותפת. משנת 2012 הייתה בת זוגו של אריאל הירשפלד. יש לה בן משותף עם המשורר עוזי בהר. נפטרה ב-28 בדצמבר 2017, לאחר מאבק של חודשיים במחלת הסרטן, ונטמנה בבית הקברות קריית שאול. "זרים בבית" (1992) – קובץ סיפורים (הספר בקטלוג ULI) "זה עם הפנים אלינו" (1995) – רומן (הספר בקטלוג ULI) "שרה שרה" (2000) – רומן (הספר בקטלוג ULI) "גלו את פניה" (2006) – נובלה (הספר בקטלוג ULI) "קול צעדינו" (2008) – רומן (הספר בקטלוג ULI) "השפעה בלתי הוגנת: רומן במכתבים" (2012) – ביחד עם אריאל הירשפלד (הספר בקטלוג ULI) "והכלה סגרה את הדלת" (2016) – נובלה, הוצאת כתר (הספר בקטלוג ULI) "שלג" (2020) - ספר (הספר בקטלוג ULI) "אושר מאחורי העצים" (2022), עם עובד "סיפור שמתחיל בלוויה של נחש" (1989) – רומן לבני נוער, עובד לסרט קולנוע בשנת 1994 (הספר בקטלוג ULI) "הנערות ההולכות בשנתן" (2015) – מחזה (הספר בקטלוג ULI) "עד ארגיעה" (2018) - מסות על כתיבה ועל ספרות, הוצאת אפיק (הספר בקטלוג ULI) "קרוא וכתוב" (2001) – קובץ מסות (הספר בקטלוג ULI) זוכת פרס ברנשטיין לשנת 2009. זוכת פרס ניומן לשנת 2010. בשנת 2010 הוענק לה תואר דוקטור לשם כבוד מטעם האוניברסיטה העברית בירושלים, על תרומתה לתחום במסגרת יצירתה הבדיונית והלא בדיונית. בינואר 2013 זכתה בצרפת בפרס אלברטו בנווניסט על ספרה "קול צעדינו". בשנת 2016 זכתה בפרס א.מ.ת לספרות ביחד עם א.ב. יהושע. כלת פרס ברנר לשנת 2017 על ספרה "והכלה סגרה את הדלת". רונית מטלון, ז'קלין כהנוב ופליקס מטלון: שתי פרספקטיבות, קולות מטרימים, מאמר שפורסם בספר מזרחים בישראל בהוצאת מכון ון ליר. שי רודין, פוליטיקלי לא קורקט: פוליטיקה של מין, מגדר ומדינה בסיפורת של סביון ליברכט, אורלי קסטל-בלום ורונית מטלון, דיסרטציה, אוניברסיטת חיפה, 2009. (הספר בקטלוג ULI) רונית מטלון, שרה שרה, באנתולוגיה "תמונה קבוצתית" (ספרות ישראלית במאה ה-21), עמ' 611–614, הוצאת כרמל, 2017. (הספר בקטלוג ULI) הערך "רונית מטלון" בלקסיקון החיפאים: אישים ודמויות בחיפה, מאת ד"ר שי חורב, דוכיפת הוצאה לאור, עמ' 234, 2018, חיפה. (הספר בקטלוג ULI) מורן בנית, מגדר ומעמד ביצירתה של רונית מטלון, עבודת דוקטורט, האוניברסיטה העברית בירושלים, 2019. (הספר בקטלוג ULI) כתבי רונית מטלון בפרויקט בן-יהודה רשימת הפרסומים של רונית מטלון, בקטלוג הספרייה הלאומית רונית מטלון, ב"לקסיקון הספרות העברית החדשה" רונית מטלון, ב"לקסיקון הקשרים לספרות ישראלית" רונית מטלון, באתר המכון לתרגום ספרות עברית (באנגלית) רונית מטלון, במיזם "סופרים קוראים" של המרכז לספריות וספרות בישראל הספרים של רונית מטלון, באתר "סימניה" מידע על רונית מטלון בקטלוג הספרייה הלאומית מיכאל גלוזמן, ‏"להישרט על ידי החומר, לא להתרפק עליו" - ריאיון עם רונית מטלון, מכאן ב', יולי 2001, עמ' 228–248 תמר רותם, גני תקוה, תחנה יחידה, באתר הארץ, 23 באוקטובר 2005 חנה קרונפלד, מה כל כך הרגיז את הממסד הספרותי?, באתר הארץ, 10 ביולי 2006 ורד לי, רונית מטלון, סופרת ומרצה לספרות באוניברסיטת חיפה, תל אביב, באתר הארץ, 27 במאי 2008 אברהם בלבן, מי קורבן של מי; האמהות בספרות העברית מתוסכלות מהפמיניזם, באתר הארץ, 5 באוקטובר 2008 מרב יודילוביץ', "אולי אני עדיין סופרת בהתהוות", באתר ynet, 10 ביוני 2009 שי רודין, אלימות ספרותית נגד נשים סופרות: על התקבלותה של הכתיבה הנשית בביקורת הישראלית, כיוונים חדשים 20, יולי 2009, עמ' 254-223, באתר ההסתדרות הציונית העולמית עמיחי שלו, "פרס ספיר הוא לא פרס חשוב", באתר ynet, 18 באוגוסט 2010 מיה סלע, הרומן של רונית מטלון ואריאל הירשפלד, באתר הארץ, 16 במרץ 2012 סיגל נאור פרלמן, אשכנזים, ספרות ובהלה קיומית: ריאיון עם רונית מטלון, באתר הארץ, 20 בפברואר 2015 עמיחי שלו, "אני לא חלק מהספרות הישראלית הזועפת", באתר ynet, 9 באוגוסט 2015 גילי איזיקוביץ, בעיני רונית מטלון, ערספואטיקה לא מספיק רדיקליים, באתר הארץ, 6 באוקטובר 2016 בני ציפר, "עד ארגיעה" של רונית מטלון: הכוהנת הגדולה של דת התקינות הפוליטית, באתר הארץ, 14 בספטמבר 2018 זרים בבית: ראיון רדיו עם הסופרת רונית מטלון, הקלטת שמע מתוך אוסף אילנה צוקרמן באתר הספרייה הלאומית מורן בנית, בעקבות האב הנעדר: הגיבורה כסובייקט כותב ביצירתה של רונית מטלון, עיונים 36, 2021 רונית מטלון, במסד הנתונים הקולנועיים IMDb (באנגלית) רונית מטלון, דף שער בספרייה הלאומית רונית מטלון, בלקסיקון הספרות העברית החדשה Christophe Ayad, Ronit Matalon, écrivaine israélienne : « Nous vivons sous un régime d’apartheid », Le Monde, 9.1.2016, (בצרפתית) מכּתביה: הבלוג של רונית מטלון באתר "בננות Blogs" ביקורות הספרות של מטלון באתר ynet פרק מתוך הרומן "קול צעדינו", "בננות Blogs" ‏, 26 במרץ 2008 הסיום, באתר ynet, 16 ביוני 2006 - רונית מטלון מספרת כיצד היא מחליטה מתי לסיים את הסיפור ילדה בקפה, באתר "פרויקט הסיפור הקצר" 'סליחה שאני אומר לך את זה, אבל', רשימה מתוך הספר "עַד אַרְגִּיעָה", באתר "הַמּוּסָךְ - מוסף לספרות" של הספרייה הלאומית, ספטמבר 2018 עד ארגיעה, מכאן י"ח, עמ' 275–285 פרקים מהספר שלג, באתר הארץ, 2 בינואר 2020 רונית מטלון, ובלבד שלא להחליק אל התפקיד המובנה מראש, באתר הארץ, 28 באפריל 2024 על כתביה: מכאן, גיליון י״ח, תשע״ח ספטמבר 2018 - גיליון המוקדש כולו למאמרים על יצירתה של רונית מטלון אריק גלסנר, ביקורת על "קול צעדינו", מעריב, 26 באפריל 2008 מתי שמואלוף, הדיאלקטיקה בעיצוב דמות האב בשתי יצירות של רונית מטלון, הרצאה בכנס שיוחד ליצירתה באוניברסיטה העברית, 8 ביולי 2009 דן לחמן, זה עם הפנים אלינו / רונית מטלון, באתר e-mago,‏ 24 באוגוסט 2010 יעל ישראל, על "קול צעדינו" של רונית מטלון, Time Out תל אביב שי רודין, הסקנדל – והרומן שנשכח מאחור: רונית מטלון, 'קול צעדינו', כיוונים חדשים 21, עמ' 270-261, באתר ההסתדרות הציונית העולמית אורין מוריס, שיעור בספרות לראש החוג (על 'השפעה בלתי הוגנת'), מקור ראשון, מוסף "שבת", 27 באפריל 2012 יוני ליבנה, רונית מטלון נלחמת בשם הכלה, באתר ynet, 9 בספטמבר 2016 נסים קלדרון‏, רונית מטלון משלבת ביד אמן אהבה, משפחה ופוליטיקה ב"והכלה סגרה את הדלת", באתר וואלה, 4 בנובמבר 2016 מיכל בן-נפתלי, "כמוסה של אינטליגנציה פראית ורושפת", באתר "הַמּוּסָךְ - מוסף לספרות" של הספרייה הלאומית, 20 באפריל 2017 שי רודין, איך מספרים את ההגירה מתוכה? מעגלי אחרוּת ברומן "זה עם הפנים אלינו" לרונית מטלון, פעמים 149, עמ' 9–46, תשע"ז דרור משעני, דלת שאינה נסגרת לעולם: דרור משעני על ספרה האחרון של רונית מטלון, באתר הארץ, 31 בדצמבר 2017 יוני ליבנה, "עד ארגיעה": לקרוא את רונית מטלון מחדש, באתר ynet, 11 באוגוסט 2018 כנרת רובינשטיין, הַמּוּסָךְ מוסף לספרות, ביקורת פרוזה, עקבות בשלג, בבלוג "הספרנים" של הספרייה הלאומית, 05.02.2020 מורן בנית, אני אגור עם מוריס ונעשה ביחד עיתון, באתר הארץ, 17 בפברואר 2020 מורן בנית, הַמּוּסָךְ מוסף לספרות, מסה, הקלסר של פליקס מטלון, בבלוג "הספרנים" של הספרייה הלאומית, 29.12.2021 מיכל בן-נפתלי, אנטומיה של נידוי: לבקר מחדש ב"גלו את פניה" של רונית מטלון, פנס מוסף לביקורת ספרות, אפריל 2022. בעקבות מותה: הסופרת רונית מטלון הלכה לעולמה בגיל 58, באתר וואלה, 28 בדצמבר 2017 גילי איזיקוביץ, מותה של רונית מטלון הוא אבידה גדולה לשפיות, באתר הארץ, 28 בדצמבר 2017 מתי שמואלוף, לאיין את המאבק המזרחי מתוך המזרחיות עצמה: פרידה מרונית מטלון, שיחה מקומית, 28 בדצמבר 2017. נטע הלפרין, בצלילות ובלי חנופה, באתר ישראל היום, 29 בדצמבר 2017 שרה אוסצקי לזר, כמה דברים שלמדנו מרונית מטלון; חמש שנים למותה, באתר הארץ, 26 באוקטובר 2022 רונית מטלון, באתר המכון לתרגום ספרות עברית (באנגלית) אברהם רותם, ראש "האריות השחורים" מציע "מגבית פער", מעריב, 27 במאי 1971. מרב יודילוביץ', בוטלה החלטת השופטים בפרס ספיר, באתר ynet, 2 ביולי 2009 מורן בנית, נערה מהמזרח: חניכה נשית ביצירתה של רונית מטלון, לשכון בתוך מילה: הרהורים על זהות מזרחית, גמא, 2015, עמ' 104-87 המגדלור ספרים, אושר מאחורי העצים / רונית מטלון, באתר המגדלור דוד גינתון, באתר מוזיאון ישראל מרכז מידע לאמנות ישראלית אושר מאחורי העצים | רונית מטלון, באתר עם עובד הסופרת רונית מטלון הלכה לעולמה בגיל 58, באתר וואלה, 28 בדצמבר 2017 רן בוקר, "הערצתי אותה, הכאב בלתי נסבל": רונית מטלון הובאה למנוחות, באתר ynet, 28 בדצמבר 2017 אורין מוריס, טיול מאורגן לראשית הדרך של רונית מטלון, באתר הארץ, 22 בפברואר 2023 מיה סלע, כלת פרס ברנשטיין: הסופרת רונית מטלון, באתר הארץ, 15 ביולי 2009 מרב יודילוביץ', פרס ניומן לספרות יוענק לרונית מטלון, באתר ynet, 14 במרץ 2010 אייל דץ‏, רונית מטלון תקבל דוקטור לשם כבוד מהאוניברסיטה העברית, באתר וואלה, 24 במאי 2010 מיה סלע, פרס לרונית מטלון בצרפת, באתר הארץ, 10 בינואר 2013 רונית מטלון זוכת פרס א.מ.ת בספרות